โบรกฯเชียร์ “ซื้อ” BCH มองผลงานครึ่งหลังโตแกร่ง! รับรายได้ประกันสังคม-ตรวจโควิดยังสูง
โบรกฯเชียร์ "ซื้อ" BCH มองผลงานครึ่งหลังโตแกร่ง! รับรายได้ประกันสังคม-ตรวจเชื้อโควิดยังสูง
โบรกฯเชียร์ "ซื้อ" BCH มองผลงานครึ่งหลังโตแกร่ง! รับรายได้ประกันสังคม-ตรวจเชื้อโควิดยังสูง
26 ส.ค. 2563

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 10.50 น. อยู่ที่ระดับ 15.60 บาท ปรับตัวขึ้น 0.10 บาท หรือ 0.65% ด้วยมูลค่าการซื้อขาย 43.44 ล้านบาท
ทั้งนี้ บล.ฟินันเซีย ไซรัส ระบุในบทวิเคราะห์ฯแนะ”ซื้อ”หุ้นบมจ.บางกอก เชน ฮอสปิทอล(BCH) ผู้บริหารปรับเป้ารายได้ลงเหลือ Mid-Single Digit Growth แต่ยังสอดคล้องกับประมาณการของเราที่คาด +4% จากช่วงเดียวกันเมื่อปีก่อน โดยการเติบโตในครึ่งปีหลัง (H2/63) จะยังมาจากฝั่งรายได้ประกันสังคมที่โตดี ส่วนรายได้จากการตรวจหาเชื้อโควิด-19 คาดยังสูงราว 8 หมื่นเคส (ไตรมาส 2/63 อยู่ที่ 1.15 แสนเคส) และมีรายได้จากบริการ Alternative Hospital Quarantine (AHQ) และการร่วมมือให้บริการสถานกักกันร่วมกับโรงแรม (ASQ) เป็นตัวหนุน ซึ่งทั้งหมดจะช่วยชดเชยรายได้เงินสดที่ยังชะลอตัวจากช่วงเดียวกันเมื่อปีก่อน
โดยยังคาดกำไรปกติปี 2563-2564 เติบโต 6% จากช่วงเดียวกันเมื่อปีก่อน และ 12% จากช่วงเดียวกันเมื่อปีก่อน ตามลำดับ พร้อให้ราคาเป้าหมาย 20 บาท และเป็น Top Pick ของกลุ่มการแพทย์คู่กับบมจ.โรงพยาบาลจุฬารัตน์ (CHG)
 
 
 